ชาวสวนยางยังปิดถนนสี่แยกแยกควนหนองหงษ์ จ.นครศรีธรรมราช
สำนักงานตำรวจแห่งชาติรายงานสถานการณ์การชุมนุมของกลุ่มชาวสวนยางภาคใต้ มีปัญหาเพียงจุดเดียว หลังกลุ่มชุมนุมชาวสวนยาง อ.จุฬาภรณ์ ไปรวมกับกลุ่มที่สี่แยกควนหนองหงษ์ จ.นครศรีธรรมราชพล.ต.ต.ปิยะ อุทาโย โฆษกสำนักงานตำรวจแห่งชาติ บอกว่า การชุมนุมของเกษตรกรสวนยางพารา ที่ปิดถนนมีเพียงจุดเดียว คือที่บริเวณแยกควนหนองหงษ์ อ.ชะอวด จ.นครศรีธรรมราช ส่วนการชุมนุมบริเวณแยกเตาปูน อ.จุฬาภรณ์ ได้สลายตัวแล้ว ตำรวจทางหลวงได้เคลื่อนย้ายรถบรรทุก ที่ถูกกลุ่มผู้ชุมนุมนำมาขวางถนนออกแล้ว ทำให้บริเวณดังกล่าวสามารถสัญจรได้ตามปกติทั้งนี้ กลุ่มสวนยางบริเวณแยกเตาปูน ย้ายไปรวมที่จุดเดียวกับบริเวณแยกควนหนองหงษ์ ปิดการจราจรทั้งขาขึ้นและขาล่องอีกครั้ง โดยก่อนหน้านี้บริเวณดังกล่าวชาวสวนยางรวมตัวปิดถนนมาแล้วเป็นเวลา 15 วัน ขณะที่ข้อเรียกร้องคือขอให้รัฐบาลแทรกแซงราคายางพาราในราคากิโลกรัมละ 95 บาท เพราะการช่วยเหลือเรื่องปัจจัยการผลิต 2520 บาทต่อไร่ ในระยะเวลา 7 เดือนนั้น เป็นการแก้ปัญหาที่ไม่ตรงจุด ซึ่งหากรัฐบาลยังไม่สนใจแก้ปัญหาอย่างแท้จริง ชาวสวนยางยืนยันว่าพร้อมจะยกระดับการชุมนุมให้เข้มข้นขึ้นสำหรับผู้ที่จะเดินทางลงสู่ภาคใต้ตอนล่าง ตำรวจให้ใช้ทางเลี่ยงบริเวนแยกสวนผัก ไปตามถนนหมายเลข 403 เส้นทางสายร่อนพิบูลย์-นครศรีธรรมราช
 สำนักงานตำรวจแห่งชาติรายงานสถานการณ์การชุมนุมของกลุ่มชาวสวนยางภาคใต้ มีปัญหาเพียงจุดเดียว หลังกลุ่มชุมนุมชาวสวนยาง อ.จุฬาภรณ์ ไปรวมกับกลุ่มที่สี่แยกควนหนองหงษ์ จ.นครศรีธรรมราช
จ.นครศรีธรรมราช,ยางพารา,รัฐบาล,สวนยาง,สี่แยกควนหนองหงษ์